Zodiac-morderens brev og koder

Zodiac-morderens brev og koder er de brevene og kodene som ble sendt inn til avisene signert av Zodiac-morderen.

Det andre Stine-brevet

Den 9. november 1969 sendte Zodiac-morderen et 7-siders langt brev (ekstern lenke her) hvori han påsto at to politimenn faktisk stoppet og snakket med ham tre minutter etter han hadde skutt Stine. Utdrag fra brevet ble publisert i The Chronicle den 12. november, i tillegg til påstanden hans.

Melvin Belli-brevet

Den 20. desember 1969 sendte Zodiac et brev (ekstern lenke her) til advokaten Melvin Belli. Han vedla et stykke av Paul Stines blodige skjorte som bevis på at det var den ekte Zodiac-morderen. Dette brevet skilte seg ut fra andre brev ved at det var mye mer ordentlig oppsatt og skrevet enn de tidligere brevene. Det var imidlertid mange av de samme skrivefeilene i dette brevet som i tidligere brev.

Ny name is ____

Den 20. april 1970 mottok San Francisco Chronicle et brev (ekstern lenke her) fra Zodiac der han tilsynelatende har skrevet navnet sitt i kode. Det står «ny name is---» etterfulgt av 13 tegn. Det er ikke slått fast noen utvilsom løsning av de 13 tegnene. Han skriver videre at han lurer på hvor mye penger som vil bli gitt til den personen som får ham arrestert, og han håpte at ingen trodde at han var ansvarlig for mordet på en politimann ved stasjonen (han refererer her til den 18. februar 1970 og politisersjant Brian McDonnels død to dager etter bombingen i Park Station i Golden Gate Park). Likevel la han til at det var mer ære i å drepe politifolk enn sivile fordi «purken kan skyte tilbake».
Vedlagt var et bombediagram (ekstern lenke her) som han mente han skulle bruke til å sprenge skolebussen med. Han signerte med « = 10, SFPD = 0.» (SFPD = San Francisco Police Department).

Drage-kortet

Den 28. april 1970 sendte Zodiac et kort (ekstern lenke her) til San Francisco Chronicle. I kortet truet han med å bruke bomben mot en skolebuss ganske snart. Betingelsen for at han ikke skulle gjøre det, var at folk skulle begynne å bruke pins av ham. Dette ville «oppmuntre ham betraktelig».

Pins-brevet

26. juni 1970 ble det sendt et brev (ekstern lenke her) og et kart (ekstern lenke her) til San Francisco Chronicle. I dette brevet skriver Zodiac at han er svært opprørt over at ingen har begynt å bruke noen pins. I stedet for å sprenge en skolebuss, hadde han denne gangen skutt en mann i en parkert bil med en «.38». Nederst i brevet har han skrevet en kode som skulle brukes sammen med kartet han hadde vedlagt. Dette skulle føre til at politiet fant bomben hans, men det måtte skje «innen neste høst».

Kathleen Johns-brevet

Den 24. juli 1970 sendte Zodiac et brev (ekstern lenke her) til San Francisco Chronicle. I dette brevet skrev han at han fortsatt var opprørt over ikke å se noen pins. Derfor hadde han gitt «ei jente og hennes barn en heller interessant tur for noen timer» og avsluttet med at han hadde brent opp bilen hennes.

«Little List»-brevet

To dager etter, den 26. juli 1970 mottok San Francisco Chronicle enda et brev (ekstern lenke her) der Zodiac klager om at ingen bruker pins. Videre i brevet legger han ut om hvordan han skal torturere slavene sine i paradis hvis ingen snart begynner å bruke, om ikke noen fine, noen stykke pins med -merket.

Brevet til Paul Avery

Den 27. oktober 1970 sendte Zodiac et H
halloween-kort (ekstern lenke her) til San Francisco Chronicle-reporteren Paul Avery. I dette skriver han blant annet «Bø! Du er dødsens!». Over et skjelett på baksiden av kortet har han også skrevet «4-teen» («fjorten»). Brevet var signert med en Z og .

Brevet til Los Angeles Times

Den første gangen Zodiac skrev et brev til Los Angeles Times om sine kriminelle handlinger, var den 13. mars 1971 (ekstern lenke her). Her sier han at hvis politiet noensinne skal klare å fange ham, må de få «ræva i gir». Han gir dem noe kreditt for å ha kommet over hans «Riverside-aktiviteter», men at de bare finner de som er lette å finne. Han påpeker at «det er helsikes mange flere der nede». Han avslutter med å signere med kryss-sirkel symbolet, og 17, et tall han hevder at er antallet mord har har begått.

Donna Lass-brevet

Like under ei uke etter, ble det sendt et kort (ekstern lenke her) til San Francisco Chronicle-reporteren Paul Avery. Forfatteren ga inntrykk av at det var han som var ansvarlig for Donna Lass' forsvinning den 6. september 1970. Brevet var laget som en collage av reklame- og magasinbladbokstaver og tok en scene fra en annonse for Forest Pines kondominat med teksten «Sierra Club», «søkte offer 12», «kikk gjennom[/blant] furuene» , «passer Lake Tahoe-områdene» og «omkring i snøen». Zodiacs kryss-sirkel-symbol var på returadressestedet. Det var imidlertid ikke med noe fast bevis, noe som Zodiac var kjent for å legge ved. Etterforskere er derfor ikke helt sikre på om dette faktisk var et Zodiac-offer.

1974

Et av de siste brevne som klart henviser til Zodiac enten ved bruk av signaturen eller mordofferantall, ble sendt i 1974.

Exorcist-brevet

Den 29. januar 1974 sendte Zodiac et brev (ekstern lenke her) til San Francisco Chronicle der han roser filmen The Exorcist som den beste satiriske komedien han noensidde hadde sett. Brevet inneholdt også ei remse av et vers fra The Mikado og et uvanlig symbol i bunnen av brevet som etterforskere ikke har klart å forklare. Zodiac konkluderte brevet med en ny score: Me = 37, SFPD = 0.

«Tilståelsen»

Den 29. november 1966 ble det sendt to like brev til både politiet i Riverside samt avisen Riverside Press-Enterprise. Brevet inneholdt detaljer om Cheri Jo Bates' mord som ikke var offentlig publisert, men det er likevel ikke umulig at det kan ha blitt skrevet av en forfalskner for å ta ære på falskt grunnlag.

Bates-brevene

I forbindelse med mordet på Cheri Jo Bates, ble det sendt brev (ekstern lenke her) blant annet til faren hennes og politiet. I de korte brevene, sto det at Bates' død var nødvendig og at mer ville komme.

Patricia Hatuz' brev

I november 1967 mottok Riverside Press-Enterprise følgende brev:
      Nov 1,1967
To the Editor
Your human interest story (Oct 1,1967) about Cheri,  the RCC girl
that was killed was very interesting. Perhaps a story about the boy
that killed her could be more rewarding. If people were to read of
the life of a boy that turned killer, they might stop to think about
the lives of their own children. " Are we laying the blue print for
another killer?" might be one of the questions brought to mind by
such a story.
     With hope,
     Patricia Hautz
     Fellow Student
En av detaljene som gjør dette brevet mistenkelig er at det ble skrevet godt over en måned etter artikkelen den refererer til ble trykket. En annen detalj er at det ikke finnes noen registrering av noen Patricia Hatuz som har studert på Riverside Community College.

SLA-brevet

Den 14. februar 1974 kom det inn et anonymt brev (ekstern lenke her) til San Francisco Chronicle. Brevet spurte om redaktøren visst at initialene til Symbionese Liberation Army, SLA, betyr «drepe» på norrønt. Brevet var signert med «En venn». Håndskriften ble identifisert til ikke å tilhøre Zodiac.

«Det røde fantomet»s brev

I et brev (ekstern lenke her) til Chronicle, poststemplet den 8. mai 1974, klaget en anonym sender over en av spalteskriverne som brukte pseudonymet Count Marco. Senderen av brevet hevdet at «Marco led av en alvorlig psykisk lidelse» og at han «alltid måtte føle seg overlegen». Signaturen lød «The Red Phantom (red with rage)». Det er uenighet om hvorvidt dette brevet er skrevet av Zodiac (FBI mente at det sannsynligvis var det):
«Editor −
Put Marco back in the hell-hole
from whence it came − he has
a serious psychological disorder−
always needs to feel superior. I
suggest you refer him to a shrink.
Meanwhile, cancel the Count Marco
column. Sinco the Count can
write anonymously, so can I−
   the Red Phantom
   (red with rage)»
«Redaktør-
Sett Marco tilbake i helveteshullet
hvorfra det kom – han har
en alvorlig psykologisk lidelse -
har et konstant behov for å føle seg overlegen. Jeg
foreslår at dere henviser ham til en psykiater.
I mellomtiden, kutt ut Count Marcos
kolonne. Ettersom Count-en kan
skrive anonymt, kan jeg også-
   the Red Phantom [Det røde fantom]
   (rød av sinne)»